
CRVENDAĆ 

Bijaše to u vrijeme kad je gospod Bog stvarao 
svijet, i kad nije stvorio samo nebo i zemlju nego i 
sve životinje i biljke, te im ujedno nadao i imena. 

Ima iz onoga doba mnogo priča; a kad bismo ih 
sve poznavali, znali bismo također i razjašnjenje za 
sve na svijetu, što sada ne možemo razumjeti. 

Bijaše se to dogodilo onda. Jednoga dana kad je 
naš Stvoritelj sjedio u raju i bojadisao ptice, nestalo 
je boje iz lončića našega Gospoda, te bi češljugarka 
ostala bez boje, da Gospod Bog nije sve kičice otro 
na njezinu perju. 

Onda se dogodilo da je magarac dobio svoje duge 
uši, jer nije upamtio kakvo ime mu je dano. On je 
to zaboravio čim je učinio par koračaja izvan do- 
hvata raja, i triput se je vraćao i pitao kako se zove, 
dok Gospod Bog nije postao malo nestrpljiv, te ga 
zgrabio za obje uši i rekao: — Tvoje je ime ma- 
garac, magarac, magarad 

I dok je tako govorio navukao mu je uši, da do- 
bije bolji sluh te da upamti što mu se govori. 

Toga se istog dana dogodilo da je bila kažnjena 
i pčela. Kad je naime pčela bila stvorena, počela je 
odmah sabirati med, a životinje i ljudi koji su osje- 
tili kako slatko med mirise došli su i htjeli ga ku- 
šati. Ali je pčela htjela sve zadržati za se te je 
svojim otrovnim ubodima odgonila od sebe sve koji 
bi se približili saćama. To je Gospod Bog vidio i 
odmah je pozvao pčelu preda se te je kaznio. — Ja 
sam ti dao dar da sabireš med koji je najslađi od 
svega stvorenoga — reče Gospod, — ali ti time ni- 
sam dao pravo da budeš okrutna prema svome 
bližnjemu. Upamti to, svakiput kad ubodeš koga tko 
želi okusiti tvoj med, moraš umrijeti! 

Ah da, tada se je dogodilo da je cvrčak postao 
slijep, a mrav izgubio svoja krila; tako se mnogo 
čudesnoga zbilo toga dana. 

Naš je Gospod sjedio čitav dan blag i velik, te je 
stvarao i budio na život, a predvečer padne mu na- 
pamet da stvori jednu malu sivu ptičicu. 

— Upamti da ti je ime crvendać! — reče Gospod 
ptici kad je bila gotova. I on je položi na svoj dlan 
te je pusti da odleti. 

Ali kad je ptičica neko vrijeme letjela unaokolo 
te razgledala lijepi svijet na kome treba da živi, 
dobije volju da i sebe samu pogleda. Tada opazi da 
je sasvim siva, a grlo bijaše joj isto tako sivo kao i 
sve ostalo. Crvendać se je okretao, vrtio i oglćdao 
n vodi, ali nije mogao na sebi otkriti nijednoga cr- 
venog pera. 

Tada poleti ptičica natrag Gospodu Bogu. 

Gospod sjedio je na prijestolu, dobar i blag, a iz 
njegovih su ruku izlijetali leptiri što su lepršali oko 
njegove glave; golubice su gukale na njegovim ra- 
menima, a iz tla unaokolo njega nicale su ruža, lji- 
ljan i krasuljak. 

Srce je maloj ptičici udaralo jako od straha, ali 
je ona ipak u lakom luku dolijetala sve bliže i bliže 
prema Gospodu Bogu te se napokon spusti na nje- 
govu ruku. 

Tada je upita Gospod Bog, kakve su joj želje. 

— Ja bih te htjela tek nešto upitati — reče mala 
ptica. 

— A što bi to htjela znati? — upita je Bog. 

— Zašto da se zovem crvendać, kad sam sasvim 
siva od kljuna do repa? Zašto se zovem crvendać, 
kad ni jedno jedino crveno perce ne nazivam svojim? 

I ptičica je gledala moleći našega Gospoda svojim 
malenim crnim očicama te je otkrenula glavicu. Na- 
okolo vidjela je gnjetlove, sasvim crvene ispod lake 
zlatne prašine, papige sa bogatim crvenim ovratni- 
cima, pijetlove s crvenim krestama, a da ni ne go- 
vorimo o leptirima, zlatnim ribicama i ružama. I 
sasvim je prirodno pomislila, kako bi malo trebalo, 
tek jedna jedina mala kapljica boje na njezinim pr- 
sima, te bi ona bila lijepa ptica, a i ime bi joj pri- 
stajalo. 

— Zašto da se zovem crvendać, kad sam sasvim 
siva? — upita ptičica ponovno i stane čekati da će 
joj Gospod Bog reći : 

— Ah, prijatelju, vidim da sam sasvim zaboravio 
da tvoje gruđno perje obojim crveno, ali pričekaj 
samo jedan časak, pa ću to učiniti. 

Ali Gospod Bog samo se tiho nasmiješi i reče: 

— Nazvao sam te crvendaćem, i crvendać ćeš se 
zvati, ali moraš sama nastojati da zaslužiš svoje cr- 
veno perje. 

I uz te riječi digne Gospod Bog ruku i pusti pti- 
čicu ponovno da odleti u svijet. 

Ptica je vrlo zamišljena odletjela dolje u raj. Što 
bi tako mala ptičica, kaošto je ona, mogla učiniti, 
da si pribavi crveno perje? 

Jedino što joj je palo na pamet bijaše to da si sa- 
gradi gnijezdo u jednom trnovu grmu. Ugnijezdila 
se između bodljika i gusta trnja. Činilo se kao da 
očekuje da će jedna ražina latica zapeti o njenu 
grlu te mu dati svoju boju. 

* 



Neizmjeran niz godina bijaše protekao od tog 
dana, koji bijaše najradosniji dan na zemlji. Od tog 
su vremena bile životinje kao i ljudi napustile ze- 
maljski raj te se razasuli po cijelom svijetu. I ljudi 
su tako daleko doprli da su naučili obrađivati tlo i 
ploviti po mora, pribavili su si odjeće i nakite, da, 
oni su već odavna bili naučili da grade velike hra- 
move i moćne gradove kao Tebu, Rim i Jeruzalem. 

Tada svane nov dan, koji se nije dugo imao za- 
boraviti u povijesti zemlje, a ujutro toga dana sjedio 
je crvendać na jednom malom golom humku pred 
zidinama jerasalimskim i pjevao svojim mladima što 
su ležali u jednom malenom gnijezdu u niskom 
trnovu grmu. 

Crvendać pričao je svojim mladima o onom div- 
nom danu stvaranja svijeta i o davanju imena, kako 
je to svaki crvendać pričao svojoj djeci, od prvoga 
koji je čuo riječ Božju i izašao iz Božje rake. 

I gledajte — završi on žalosno — tako je mnogo 
godina prošlo od dana otkad je stvoren svijet, tako 
je mnogo raža cvalo, tako je mnogo malih ptičica 
izašlo iz svojih jaja, tako mnogo da ih nitko ne može 
izbrojiti, ali crvendać je još uvijek malena, siva pti- 
čica, i još mu uvijek nije uspjelo da si pribavi crveno 
perje. 

Sitna mladunčad otvorila je širom svoje kljunove 
i zapitala, nijesu li njihovi pređi pokušali da izvrše 
kakovo veliko djelo, da zadobiju neprocjenjivu cr- 
venu boju. 

— Mi smo svi učinili ono što smo mogli — reče 
mala ptica, ali nam nikome nije to pošlo za ru- 
kom. Već je prvi crvendać susreo jednom neku dru- 
gu pticu, koja mu je bila sasvim nalik, i on ju je po- 
čeo odmah takovom ljubavlju ljubiti da je osjetio 
kako mu grudi plamte. ,Ah, pomisli on tada, sad ra- 
zumijem: dragi Bog želi da ja tako jako ljubim da se 
moje perje od ljubavnog žara što se budi u mom 
srcu, oboji crveno.' Ali mu nije uspjelo, kao što to 

nije uspjelo ni svima iza njega, i kaošto to neće 
uspjeti ni vama. 

Sitna mladunčad zacvrkuta žalosno; već su po- 
čeli žaliti za tim, da crvena boja neće resiti njihova 
mala pahuljasta grla. 

Mi smo polagali nadu i u pijev — reče stara 
ptica govoreći otegnutim glasom. — Već je prvi cr- 
Plivao tako, da su mu se grudi nadimale od 
oduševljenja, i on se opet usudio nadati. Ah, mislio 
je on, radost pjevanja što boravi u mojoj duši, obojiće 
crveno moje perje. No on se prevario kaošto su se 
prevarili svi iza njega, i kaošto ćete se prevariti i vi. 

Opet se čulo žalobno pijukanje iz golišavih grla 
mladunčadi. 

Polagali smo nade i u našu hrabrost i smionost 
— govorila je ptica. — Već se je prvi crvendać hra- 
bro bono s ostalim pticama, a grudi su mu gorjele 
od bojnog zanosa. Ah, mislio je on, moje će se perje 
obojiti crveno od želje za bojem, što plamti u mojem 
srcu. Ali i on je nastradao, kaošto ćete nastradati 
i vi. 

Sitni mladi zapijukali su junački, da će ipak poku- 
šati dobiti nagradu za kojom čeznu, ali im stara 
ptica odgovori žalosno, da je to nemoguće. Čemu se 
mogu om nadati, kad toliki odlični pređi nijesu po- 
stignuli cilja? Što mogu oni više učiniti nego ljubiti, 
pjevati i boriti se? Što mogu . . . 

# Ptica zapne u pola riječi, jer je kroz jedna vrata 
jerusalimska dolazilo mnoštvo svijeta, a čitava je 
ta rpa jurila prema brežuljku, na kojem je ptica sa- 
vila svoje gnijezdo. 

Bijahu tu jahači na ponosnim konjima, ratnici s 
dugačkim kopljima, krvnici s čavlima i čekićima, 
bijahu tu svećenici koji su stupali dostojanstvenim 
koracima, i suci, zaplakane žene, a izpred sviju tih 
rulja podivljala naroda, grozna urlajuća rpa probi- 
svijeta. 

Malena siva ptičica sjedila je dršćući na rubu svo- 
jega gnijezda. Bojala se svaki čas, da će maleni trnov 
grm biti zgažen, a njezini sitni mladi ubijeni. — Pa- 
zite — dovikivala je ona malim nezaštićenim mladima 
— skupite se u gustu rpu i budite mirni! Evo dolazi 
konj i prolazi upravo preko nas. Evo, sad opet do- 
lazi jedan ratnik sa sandalama obijenima željezom! 
A sada opet juri ovamo čitava divlja rulja. 



Najedamput prestane ptica sa svojim opomenama, 
te postane tiha i mirna. Gotovo je zaboravila na po- 
gibao u kojoj se nalazila. 

Iznenada skokne dolje u gnijezdo i raširi svoja 
krila iznad svojih mladih. 

— Ne, to je previše strašno — reče ona. — Ja 
neću da vi to vidite — tu su tri zločinca što treba 
da budu razapeti na križ. 

I ona raširi prestrašeno krila tako da mladi nisu 
mogli ništa vidjeti. Oni su tek razabirali gromke 
udarce čekićem, jaukanje i divlju riku naroda. 

Crvendać je pratio cijeli taj prizor očima koje su 

se širile od strave. Nije mogao da odvrati pogled od 
onih triju nesrećnika. 

Kako su ljudi okrutni! — reče ptica iza nekog 
vremena. — Nije im dosta da te jadne stvorove pri- 
bijaju na križ, ne, nego su na glavu jednoga od njih 
nabili krunu iz oštra trnja. 

— Vidim da je trnje izranilo njegovo čelo i da 
teče krv — nastavi ona. A taj je čovjek tako lijep i 
gleda tako blagim pogledima oko sebe, da bi ga 
svatko morao ljubiti. Meni je kao da mi oštrica ko- 
plja prolazi kroz srce, kad ga vidim kako trpi. 

I mala ptica počela je osjećati sve veću samilost 
sa onim što bijaše okrunjen trajem. — Da sam moj 
brat orao pomisli ona, — istrgnula bi čavle iz nje- 
govih ruku i svojim bi jakim pandžama razagnala 
sve ove ljude koji ga muče. 

Ona je vidjela kako kaplje krv na čelo razapetoga 
i nije više mogla izdržati u svojem gnijezdu. 

.Ako i jesam tek malena i slaba, ipak moram uči- 
niti nešto za ovoga jadnog patnika — mislila je pti- 
ca, te je ostavila svoje gnijezdo i poletjela opisujući 
iznad razapetoga široke krugove. 

Ona je obletjela nekoliko puta oko njega, a da se 
nije . usuđivala približiti, jer bijaše tek plaha malena 
ptičica koja se nije nikad usudila približiti čovjeku. 
No malo. pomalo skupi hrabrosti, prileti sasvim 
blizu, te izvuče svojim kljunom jedan trn koji je bio 
prodro u čelo razapetoga. 

Ali dok je to činila, padne jedna kapljica krvi ra- 
zapetog na grlo ptičice. Ta se brzo razlije i oboji joj 
sve ono maleno, nježno perje na prsima. 

Kad .se je ptica opet vratila u svoje gnijezdo, do- 
viknu joj njezini mladi: 

— Tvoje su grudi crvene, tvoje je perje crvenije 
od ruža! 

— To je tek jedna kapljica krvi sa čela onoga jad- 
nog čovjeka — reče ptica. — Nje će nestati čim se 
okupam u kojem potoku ili u kakom bistrom izvoru. 

Ali kolikogod se mala ptičica kupala, crvene boje 
s njezina grla nije nestalo, a kad su joj mladi pood- 
rasli, sjala je i s njihova perja na grudima boja crve- 
na poput krvi, kaošto se sjaju prsa i grlo svakog 
crvendaća sve do dana današnjega. 

SPASITELJ I SV. PETAR 

Bijaše to u ono doba, kad su naš Gospodin i sveti 
Petar upravo došli u raj, pošto su kroz mnogo godina 
žalosti putovali po svijetu i mnogo toga prepatili. 

Možemo misliti da je to bila velika radost za 
svetog Petra. Možemo misliti i to da je nešto sasvim 
drugačije sjediti na vrhu raja te gledati naokolo po 
svijetu, nego kao prosjak lutati od praga do praga. 
Bijaše druga stvar hodati po vrtovima raja, nego lutati 
po svijetu i ne znati, hoće li se za olujne noći naći 
zaklonište ili će se morati dalje putovati napolju po 
cesti, u zimi i mraku. 

Mora se samo pomisliti na to kakovo je to moralo 
biti veselje iza takova puta napokon stignuti na pravo 
mjesto. On nije mogao biti uvijek tako siguran, da 
će se sve to dobro svršiti. On nije mogao drugo nego 
da katkada posumnja i bude nemiran, jer sveti Petar, 
taj jadnik, nije mogao gotovo shvatiti čemu to služi 
da oni provode tako težak život, kad je naš Gospod 
i Spasitelj gospodar svijeta. 

A sad ne će više nikada da ga spopadne čežnja i 
da ga muči. Lako se može vjerovati, da je radi toga 
bio sretan. 


Sad bi se bio mogao gotovo i smijati tome, koliko 
su žalosti on i naš Gospod morali pretrpjeti i sa kako 
malim su se morali zadovoljavati. 

Jednom, kad im je bilo tako loše te je mislio da 
to ne će moći dulje podnositi, uzeo ga je naš Gospod 
sa sobom i počeo se s njime verati uz jedan visoki 
brijeg, a da mu nije rekao kakova posla imadu gore. 

Prolazili su pokraj gradova što su ležali na pod- 
nožju brda, i pokraj dvoraca koji su se nalazili više 
gore. Bijahu prošli pokraj seljačkih imanja i planin- 
skih kolibica te su ostavili iza sebe kamenu spilju 
posljednjeg drvodjelje. Bijahu napokon prispjeli ona- 
mo, gdje je brdo bilo golo, bez biljki i drveća, i gdje 
si je neki pustinjak bio sagradio kolibicu, da pritekne 
u pomoć putnicima koje stigne nevolja. 

Tada su prolazili preko sniježnih poljana gdje su 
spavali s visci, te su stigli gore sve do divljih ledenih 
gromada, do kojih jedva može da dođe kozorog. 

Tamo gore našao je naš Gospod jednu malu ptičicu 
s crvenim grudima, koja je smrznuta ležala na ledu, 
te je tu malenu češljugarku dignuo i spremio je. I sveti 
Petar se sjećao da je bio radoznao hoće li ta ptica 
biti njihov ručak. 

Bijahu prevalili velik komad puta preko kliskih 
ledenjaka, te se svetom Petru gotovo činilo da nisu 
nikad bili tako blizu carstvu mrtvih, jer ih je obavijao 
smrtno ledeni vjetar i mrtvački tamna magla, a na- 
daleko i široko nije se nalazilo ništa živo. Pa ipak, 
nisu bili više dospjeli nego do sredine brda. Tada je 
on zamolio Spasitelja da se smije vratiti. 

— Još ne — reče naš Gospod, — jer ti želim po- 
kazati nešto, što će ti dati snagu da podnosiš sve 
brige. 

I oni su kroz maglu i zimu putovali dalje, sve dok 
nisu stigli do jedne neizmjerno visoke stijene, koja 
im nije dala da idu dalje. 

— Taj se zid prostire naokolo brda — reče naš 
Gospod, — i ne možeš ga ni na kojem mjestu prijeći. 
A ne može također nijedan čovjek vidjeti ništa od 


14 


15 


onoga, što leži iza njega, jer ovdje počinje raj i tu 
gore uz čitavo brdo stanuju blaženi mrtvi. 

Tada sveti Petar nije mogao a da nc učini nepo- 
vjerljivo lice, — Tamo unutra nije mrak i zima kao 
ovdje - — reče naš Gospod, nego je tamo jasan sjaj 
sunca i zvijezda — Ali sveti Petar mu nije mogao po- 
vjerovati. 

Tada uzme naš Gospod onu malu ptičicu, što ju je 
bio našao na sniježnoj poljani, nagne se natrag te je 
baci preko zida tako da je pala u raj. 

I odmah zatim začuje sveti Petar zanosno i veselo 
cvrkutanje, prepozna pijev češljugarke, te se veoma 
začudi. On se obrati našem Gospodu i reče: — Daj 
da pođemo opet na zemlju i da podnosimo sve što se 
mora podnositi, jer sad vidim da si govorio istinu, i 
da ima jedno mjesto na kojemu život nadvladava 
smrt. 

I oni bijahu pošli nizbrdo i započeli svoje puto- 
vanje iznova. 

Onda nije sveti Petar mnogo godina vidio više ništa 
od raja, nego je samo obilazio naokolo i čeznuo za 
zemljom iza zida. A sad je bio napokon tamo te nije 
trebao više čeznuti, nego je punim šakala mogao 
čitav dan grabiti radost iz izvora koji nikad ne pre- 
sahne. 

Ali sveti Petar bijaše jedva četrnaest dana u raju, 
kad se desilo da je jedan anđeo došao pred Boga, 
koji je sjedio na svom prijestolu, sedam se puta pred 
njim poklonio i rekao da se morala svetom Petru 
dogoditi neka teška nesreća. On ne će ni jesti ni piti, 
a oči su mu crvene kao da nekoliko noći nije spavao. 

Čim je naš Gospod to čuo, digne se i pođe da 
potraži svetog Petra. 

Nađe ga daleko, na krajnjoj granici raja. Ležao je 
na tlu, kao da je previše umoran a da bi mogao 
stajati, a svoje je odijelo razderao i glavu posuo 
pepelom. 

Kad je naš Gospod vidio njega tako žalosna, sjedne 
pokraj njega na zemlju te mu stane govoriti, kao što 

je radio onda dok su još prolazili kroz nevolje ovog 
svijeta. 

— Što ti zadaje toliko žalosti, sveti Petre? — reče 
naš Gospod. Ali je bol tako ovladala svetim Petrom, 
da nije mogao ništa odgovoriti, 

— Što ti zadaje toliko žalosti sveti Petre — upita 
ponovno Gospod. Kad je Spasitelj ponovio svoje pi- 
tanje, skine sveti Petar s glave svoju zlatnu krunu 
te je baci Bogu pred noge, kao da želi reći da odsad 
ne želi imati više nikakova udjela u njegovoj časti 
i veličanstvu. 

Ali Gospod je dobro razumio da je sveti Petar 
tako očajan te ne zna što radi, te se zato nije na nj 
razljutio. — Ti mi napokon moraš reći što te muči 
— reče on isto tako blago kao prije, ali s još više 
ljubavi u svom glasu. 

Ali sada skoči sveti Petar, te naš Gospod vidi da 
on nije samo žalostan nego i ljutit. 

— Želim da mi dadeš otpust iz tvoje službe. Ja ne 
mogu više nijednoga dana ostati u raju. 

Ali naš Gospod kušao je da ga smiri, kao što je 
to morao raditi često prije, kad bi se sveti Petar 
razljutio. 

— Ja te doista ne ću priječiti da odeš, ali najprije 
mi moraš reći, što ti se ovdje ne sviđa. 

— Mogu ti kazati, da sam očekivao bolju nagradu, 
kad smo nas dvojica podnosili dolje na zemlji svako- 
vrsne jade — reče sveti Petar. 

Naš Gospodin spozna da je duša svetoga Petra 
ispunjena gorčinom, ali nije prema njemu osjećao 
nikakove srdžbe. 

— Ja ti kažem da si slobodan, te možeš otići kud 
te volja — reče on, — ali mi moraš prije reći što te 
žalosti. 

Tada napokon ispripovjedi sveti Petar zašto je 
nesretan. 

— Imao sam staru majku, i ona je pred nekoliko 
dana umrla. 



2 Crvendać 

— Sad znam što te muči — reče naš Gospod. — Ti 
patiš što tvoja majka nije došla ovamo u raj. 

— Tako je — reče sveti Petar, i u isti čas ga tako 
svlada bol da je počeo jaukati i plakati. 

— Ja ipak mislim da sam zaslužio, da bi ona smjela 
doći ovamo. 

Ali kad je naš Gospod saznao, zašto se sveti Petar 
žalosti, rastuži se također i on, jer majka svetog 
Petra nije bila takova, da bi mogla doći u raj. Ona 
nije nikad ni na što drugo mislila, nego da skuplja 
novce, a siromasima koji bi dolazili pred njena vrata 
nije nikada dala ni prebijene pare, ni zalogaja kruha. 
Ali je naš Gospod dobro razumio. Sveti Petar nije 
mogao nikako razumjeti, da je njegova majka bila 
tako škrta da ne bi mogla doći u raj. 

— Sveti Petre — reče on, — kako ti znaš, da bi 
se tvoja majka kod nas osjećala srećnom? 

— Evo, to govoriš samo za to da me ne moraš sa- 
slušati, — reče Petar. — Tko se ne bi u raju osjećao 
sretnim? 

— Onaj koji ne osjeća radosti nad radošću drugih, 
taj ovdje ne može biti sretan — reče naš Gospod 
Bog. 

— Tada ima ovdje jo| i drugih osim moje majke 
koji ne spadaju u raj — reče sveti Petar, a Bog 
osjeti, da time misli njega. 

I on bijaše teško ražalošćen, što je svetog Petra 
snašla tako teška bol, da nije više znao što govori. 
Ostao je neko vrijeme stajati i čekao je, neće li 
sveti Petar požaliti i uvidjeti, da njegova majka ne 
spada u raj, ali on nije nikako htio doći k pameti. 

Tada pozove naš Gospod preda se jednog anđela 
te mu zapovjedi da pođe dolje u pakao te da dovede 
sa sobom gore u raj majku svetog Petra. 

— Daj da također i ja vidim, kako je dovodi gore 

— reče sv. Petar. 

Naš Gospod uzme svetog Petra za ruku te ga po- 
vede napolje do jedne klisure, koja se je na jedno} 
strani spuštala uspravno i strmo. I on mu pokaže 


kako se mora tek sasvim malo nagnuti preko ruba, 
da vidi upravo dolje u pakao. 

Kad je sveti Petar pogledao dolje, nije mogao ispo- 
četka razabrati ništa, kao da je pogledao u kakav 
bunar Bijaše kao da se otvorilo jedno beskrajno, 
crno ždrijelo ispod njega. Prvo što je tek nejasno 
mogao razabrati bijaše anđeo koji se već bio spremio 



na put u ponor. Vidio je kako taj bez svakog straha 
hiti dolje u mrak, te je samo slabo raskrilio krila, 
da ne padne previše naglo. 

Ali kad je sveti Petar priviknuo svoje oči malo na 
to, počeo je vidjeti sve više i više; napokon je 
shvatio, da raj leži na jednom okruglom brdu, koje 
okružuje široka provajlija, a na dnu toga ponora 
imaju prokleti svoja sjedišta. Vidio je kako je anđeo 
neko vrijeme padao i padao, a da nije stignuo dolje 
u dubinu. Bilo ga je sasvim strah poradi toga, što je 
taj put tako dugačak. 

Samo da može opet s mojom majkom doći 
ovamo gore — reče on. 

Spasitelj je samo velikim žalosnim očima pro- 

matrao svetoga Petra. — Nema tereta, koji moj 
anđeo ne bi mogao dignuti. 

A anđeo se spuštao tako duboko dolje u ponor, 
da tamo nije više mogla doprijeti nijedna sunčana 
zraka, nego su ondje vladale crne sjene. 

Ali sad se pričinilo, kao da je anđeo svojim letom 
unio onamo malo vedrine i svjetlosti tako da je sve- 
tom Petru bilo moguće razabrati, kako tamo dolje 
izgleda. 

Bijaše to beskrajna, crna, kamena pustinja. Oštre, 
šiljate hridine pokrivale su čitavo tlo, a između njih 
odrazivale su se mlake crne vode. Tu se nije nalazila 
nijedna zelena travčica, nijedno drvo, nikakav znak 
života. 

Ali posvuda na oštre klisure bijahu se popeli pro- 
kletnici. Visjeli su na šiljcima klisura, na koje se 
bijahu popeli u nadi, da će se moći spasiti iz ponora, 
a kad su uvidjeli, da ne mogu nikamo stignuti, ostali 
su tamo gore okamenjeni od očaja. 

Sveti Petar vidio je nekoje od njih, kako sjede ili 
leže, a ruke su im ispružene od vječite čežnje, a 
oči nepomično upravljene gore. Drugi su opet sakrili 
rukama lice, kao da ne moraju gledati beznadne 
strahote oko sebe. Bijahu svi nepomični, i nijedan se 
od njih nije kretao. Nekoji su ležali, a da se nijesu 
ni maknuli, u mlakama, te nisu ni pokušavali da 
izađu iz njih. 

Najgroznije bijaše to, što ih je bilo tako mnogo. 
Činilo se kao da se dno ponora ne sastoji ni iz čega 
drugoga nego iz tjelesa i glava. 

I svetog je Petra svladao nov nemir. — Vidjećeš, 
on je neće naći — reče on našem Gospodu. A Bog 
ga je gledao istim onim tmurnim pogledom kao i 
prije. On je dobro znao, da se sveti Petar ne mora 
uznemirivati poradi anđela. 

Ali svetom se Petru još uvijek činilo, kao da 
anđeo ne može odmah naći njegovu majku između 
velikog mnoštva prokletnika. Raširio je krila i lebdio 
iznad ponora, dok ju je tražio. 

Najednom opazi jedan od prokletnika anđela, i on 
skoči, ispruži k njemu ruke i klikne: — Uzmi me sa 
sobom, uzmi me sa sobom! 

Tada najednom prodre život u čitavu onu rpu. Svi 
oni milijuni što su očajavali dolje u paklu, skoče u 
isti čas, uzdignu ruke i zazovu anđela, da ih odvede 
gore u blaženi raj. 

Njihovi su povici dopirali sve gore do našeg Go- 
spoda i svetoga Petra, a njima su srca uzdrhtala od 
bola kad su to čuli. 

Anđeo je lebdio visoko iznad prokletnika, ali dok 
je plovio ovamo i onamo, da otkrije onu koju je 
tražio, jurili su svi za njim, da se činilo kao da ih 
mete vijavica. 

Napokon je anđeo opazio onu, koju je morao do- 
vesti sa sobom. On sklopi krila na leđima te se spusti 
dolje kao strelica. A sveti Petar klikne od radosnog 
čuda, kad je vidio kako rukom obuhvate njegovu 
majku te je uzdiže. 

— Blagosloven Ti, koji mi dovodiš majku! — 
reče on. 

Gospod Bog položi kao u nekoj opomeni svoju ruku 
na rame svetoga Petra, kao da ga želi spriječiti da 
se ne veseli prerano. 

Ali svetomu Petru nije mnogo manjkalo, te bi se 
bio rasplakao od veselja, jer mu je majka spasena, 
i on nije mogao shvatiti da ih može još nešto rasta- 
vljati. A još veće veselje činilo mu je kad je vidio da 
su neki prokletnici kakogod je anđeo bio brz dok je 
dignuo njegovu majku, ipak bili još brži tako da su 
se na onu koja je morala biti izbavljena objesili, da 
zajedno s njom budu odvedeni u raj. 

Bijaše ih se otprilike dvanaest objesilo na staru 
ženu, a sveti je Petar mislio da će za njegovu majku 
biti velika čast, ako tolikim nevoljnicima pomogne da 
se riješe prokletstva. 

Ni anđeo nije uradio ništa da ih u tom spriječi. 
Činilo se da ga teret nimalo ne tišti, jer se 6amo 

uspinjao i uspinjao, a krilima nije kretao teže nego 
da nosi u nebo kakovu mrtvu ptičicu. 

Ali je uto sveti Petar vidio kako je njegova majka 
pofčela od sebe otkidati nevoljnike, koji su se objesili 

0 hju. Ona je grabila njihove ruke te ih je otkidala 
od sebe, tako da se jedan za drugim rušio dolje u 
pakao. 

Sveti je Petar mogao čuti kako su molili i zaklinjali 
je, ali se činilo da starica ne može podnijeti da itko 
osim nje postane blažen. Ona se oslobađala jednoga 
za drugim te ih je puštala da se ruše dolje u propast. 

1 dok su se rušili, čitav se je prostor ispunjao jauka- 
njem i kletvama. 

Tada povikne sveti Petar te zamoli svoju majku 
neka ipak pokaže smilovanje, ali ona nije htjela ništa 
čuti, nego je nastavljala kaošto bijaše započela. 

I sveti je Petar vidio kako anđeo sve polaganije i 
polaganije leti, što mu teret postaje lakši. I svetog 
Petra pograbi sada takav strah da ga noge više ni- 
jesu mogle nositi, i on je morao pasti na koljena. 

Napokon je preostala tek jedna jedina duša koja 
se čvrsto držala majke svetog Petra. Bijaše to jedna 
mlada žena, koja joj se ovjesila o vrat te je tik uz 
njezino uho molila i zaklinjala, da je pusti zajedno 
sa sobom u blaženi raj. 

Uto je već anđeo sa svojim teretom došao tako 
daleko, da je sveti Petar ispružio ruke, da primi 
svoju majku. Činilo mu se, da anđeo mora još samo 
nekoliko puta udariti krilima da dopre gore do bri- 
jega. Ali tada anđeo najedamput smiri svoja krila, 
a lice mu postane tmurno kao noć. 

Sada je naime stara žena ispružila ruke natrag, 
zgrabila onu drugu što joj je visjela na vratu za 
ruke, te je kidala i trgala, dok joj nije uspjelo da 
rastavi ovijene ruke, tako da se je oslobodila i od 
posljednje. 

Kad je ta nesretnica pala, spustio se anđeo nekoliko 
hvati niže, te se činilo kao da više ne može podignuti 
krila. 

Veoma žalosna pogleda gledao je dolje na staru 
ženu, njegov zahvat oko njezina tijela popusti, i on je 
pusti da padne, kao da je sada kad je ostala sai^ia 
pretežak teret za njega. 

Tada se jednim jedinim udarcem krila uzdigne gore 
u raj. 

Ali sveti je Petar ostao dugo ležati na istome mje- 
stu te je jecao, a naš Gospod stajao je tiho pokraj 
njega. 

— Sveti Petre — reče napokon Bog, — nikad ne 
bih bio mislio da ćeš tako plakati, pošto si došao u 
raj. 

Onda uzdigne stari sluga Božji svoju i glavu i od- 
govori : — Kakav je to raj u kojem slušam jauk svo- 
jih najmilijih i vidim muke drugih ljudi? 

Ali lice našeg Gospoda zamrači se od velike boli. 

- Što bih ja radije, nego da vam svima priredim raj 
same puste sreće — reče on. — Ne shvaćaš li, da 
sam za to pošao dolje k ljudima i njih naučao, da 
ljube svoga bližnjega kao sami sebe. Dogod to ne 
budu činili, neće biti slobodna mjesta ni na nebu ni 
na zemlji, gdje ih ne bi dostigla bol i žalost. 



SVETI PLAMEN 


I. 

Pred mnogo mnogo godina, onda kad je grad 
Firenca tek pred kratko vrijeme postao republikom, 
življaše tamo jedan čovjek koji se zvao Raniero di 
Ranieri. On bijaše sin jednog oružara, te je bio 
izučio zanat svoga oca, ali ga baš nije osobito rado 
vršio. 

Taj Raniero bijaše vrlo jak čovjek. Govorilo se 
da on teški željezni oklop isto tako lako nosi kao 
što drugi nosi svilenu košulju. Bijaše on još mlad 
čovjek, ali je već bio pokazao mnogo dokaza svoje 
snage. Jednom se je nalazio u nekoj kući gdje su 
na tavan spremili žito. Ali tamo gore bijaše nakrcano 
previše žita, te se je, dok se Raniero nalazio u kući, 
prebila jedna od krovnih greda, i zamalo bi se bio 
srušio čitav krov. Tada bijahu pobjegli svi osim Ra- 
niera. On je uzdignuo ruke i upirao ih o strop sve 
dotle, dok nijesu ljudi donijeli grede i kolce, da ga 
podupru. 

Govorilo se o Ranieru još i to, da je najhrabriji 
čovjek, što ga je ikad bilo u Firenci, te da mu nikad 
nije dosta boja. Čim začuje s ceste bilo kakovu 
buku, hrli iz svoje radionice nadajući se da je na- 
stala tučnjava u kojoj će moći i sam sudjelovati. 
On se isto tako rado borio sa priprostim seljacima 
kao i sa željezom oklopljenim vitezovima, samo za 
to, da može mač povući iz korica. Srtao je u boj 
kao bjesomučan ne brojeći svoje protivnike, 

Nu Firenca ne bijaše u to vrijeme osobito moćna. 
Stanovništvo sastojalo se većim dijelom od prelaca 
i tkalaca, a ti nisu željeli ništa drugo, nego da u 
miru obavljaju svoj posao. Bilo je tu dosta čvrstih 
momaka, ali oni nisu imali volje za boj, nego im se 
činilo da je veća čast ako u njihovu gradu vlada 
bolji red nego igdje drugdje. Raniero se često tužio 
na to što nije rođen u zemlji gdje vlada kralj koji 
sakuplja oko sebe hrabre ljude, te je govorio da bi 
se tada bio popeo do visokih časti i dostojanstava. 

Raniero govorio je mnogo i glasno, bio je okrutan 
prema životinjama i grub sa svojom ženom. Nije 
bilo dobro s njime živjeti. Bio bi on lijep čovjek, da 
nije imao preko lica nekoliko dubokih brazgotina 
koje su ga iznakazile. Bio je brz u odlukama, a u 
načinu postupanja velik, premda često i nasilan. 

Raniero imao je za ženu Frančesku, koja je bila 
kći Jakopa degli Uberti, mudra i moćna čovjeka. Ja- 
kopo nije rado pristao na to da dade svoju kćerku 
takvom kavgadžiji kao što je Raniero, nego se je toj 
ženidbi opirao kakogod dugo je mogao. Ali Fran- 
česka ga je prisilila da popusti, jer je rekla da se 
neće nikad udati ni za koga drugoga. Kad je Jakopo 
napokon pristao, reče Ranieru: — Čini se da sam 
čuo, da ljudi kao što si ti ljubav žene lakše zado- 
biju nego zadrže. Zato želim da mi zadaš jedno obe- 
ćanje: ako bi moja kći provodila kod tebe tako težak 
život, da bi se htjela vratiti natrag k meni, ne smiješ 
je nikada u tom priječiti. — Frančeska je govorila 
da nije potrebno zadavati takovo obećanje, jer ona 

Raniera toliko voli da je ne može od njega ništa 
rastaviti. Ali Raniero zadao je obećanje odmah. — 
Možeš biti uvjeren, Jakopo — rekao je on, — da 
neću pokušati zadržavati ženu koja mi želi pobjeći. 

Frančeska se sada preselila k Ranieru, i među 
njima bijaše sve dobro. Kad su bili oženjeni nekoliko 
dana, padne Ranieru na pamet da se vježba u ga- 
đanju u cilj. Nekoliko je dana gađao u jednu ploču 
što je visjela na nekom zidu; doskora postao je vrlo 
spretan, te bi svaki puta pogodio u sredinu. Napokon 
je ipak htio pokušati da gađa u jedan teži cilj. Stao 
se ogledavati za nečim prikladnim, ali nije otkrio 
ništa osim jedne jarebice što je sjedila u kavezu nad 
dvorišnim vratima. Ptica pripadala je Frančeski, i 
ona ju je vrlo voljela; ali je Raniero ipak poslao 
onamo jednog slugu, da otvori krletku, te je pucao 
u pticu kad se dignula u zrak. 

Činilo mu se da je dobro pogodio, te se je time 
hvalio pred svakim tko je htio slušati. 

Kad je Frančeska saznala, da je Raniero ubio nje- 
zinu pticu, problijedila je i čudno ga pogledala. Ču- 
dila se da je mogao učiniti nešto, što mora njoj za- 
dati boli; ali ona mu je odmah oprostila i voljela ga 
isto kao prije. 

I opet je neko vrijeme bilo sve dobro. 

Ranierov tast Jakopo bijaše tkalac platna; imao 
je veliku radionicu u kojoj bijaše mnogo posla. Ra- 
niero je mislio da je otkrio, da se u Jakopovoj ra- 
dionici među kudelju miješa konoplja, te nije to 
zadržao za se, nego je o tom govorio tu i tamo, po 
čitavom gradu. Napokon dopre to govorkanje i do 
ušiju Jakopovih, i on odluči da tome odmah učini 
kraj. Dao je od nekoliko drugih tkalaca ispitati svoj 
konac i tkanje, i oni su pronašli da je sve najfinija 
kudelja. Tek u jednom svežnju, koji je morao biti 
prodan izvan grada Firence, pronašli su neku malu 
primjesu. Tada reče Jakopo, da je tu prevaru bez 
njegova znanja i njegove volje morao izvršiti bilo 
koji od njegovih momaka. Međutim je on sam 

uvidio da će mu biti teško tim ljudima tako dokazati« 
da to povjeruju. On je uvijek bio na glasu kao velik 
poštenjak, te ga je sada vrlo teško tištilo to, da mu 
je čast okaljana. 

Ali se Raniero dičio time, što mu je uspjelo da 
raskrinka jednu prevaru, te se time hvalio i u pri- 
sutnosti Fnmčeskinoj, 

Ona je osjećala veliku bol, a ujedno se veoma ču- 
dila kao i tada kad joj je ubio pticu. Dok je još na 
to mislila, pričini joj se najednom kao da gleda pred 
sobom svoja ljubav, a ta izgleda kao velik komad 
sjajne zlatne tkanine .Mogla je vidjeti, kako je ljubav 
velika i kako je sjajna. Ali iz jednoga ugla bijaše 
izrezan koniadić tako da više nije bila tako velika 
i sjajna kao n a početku. 

Ali svejedno bila je tako malo oštećena, da je 
Frančeska mislila: — Ona će ipak još tako dugo 
izdržati, do^ ja živim. Ona je tako velika, da je 
nikad ne m^že nestati. 

I opet prođe neko vrijeme za kojega su ona i Ra- 
niero bili upravo tako sretni kao na početku, 

Frančeska imala je brata koji se zvao Tadeo. On 
je bio na trgovačkom putovanju u Veneciji i tamo 
kupio haljine iz baršuna i svile. Kad se vratio 
kući odilazio je naokolo te se time hvalisao. Ali u 
Firenci ne bijaše običaj skupocjeno se odijevati« 
tako da je bilo mnogo ljudi koji su se tome izrugivali. 

Jedne noći bijahu Tadeo i Raniero u jednoj krčmi. 
Tadeo je im*o na sebi zelenu kabanicu, postavljenu 
krznom od ^amurovine i ljubičast kaput. Raniero ga 
je sada namamio da ispije toliko vina da je zaspao, a 
onda mu skne kabanicu te je objesi na jedno stra- 
šilo, što je stajalo na polju gdje je rastao kupus. 

Kad je Frančeska to saznala, opet se ljutila na 
Raniera, i u isto vrijeme gledala je opet pred sobom 
onaj veliki komad zlatne tkanine, koji bijaše njezina 
ljubav, pa joj se pričinjalo da vidi kako postaje 
manji, jer m * Raniero reže komad po komad. 

Zatim postane među njima opet na neko vrijeme 
sve dobro, ali Frančeska ne bijaše više tako sretna 
kao prije, jer je uvijek čekala, da će Raniero učiniti 
nešto, što bi moglo naškoditi njihovoj ljubavi, 

I on nije dao da se dugo čeka na nj, jer nije mogao 
dugo biti miran. Htio je da ljudi neprestano o njemu 
govore i da hvale njegovu odvažnost i neustrašivost. 

Na stolnoj crkvi koja je onda bila u Firenci te je 
bila mnogo manja nego sadašnja, visio je visoko gore 
na jednom tornju velik težak štit; njega je onamo 
objesio jedan od pređa Frančeskinih. To je navodno 
bio najteži štit, koga je ikad itko u Firenci mogao da 
nosi, a čitav rod Ubertija bijaše ponosan na to, što 
je jedan od njihovih pređa mogao da ga nosi, te da 
se s njime popne na toranj i tamo ga objesi. 

Ali sada se popeo jednog dana Raniero gore do 
štita, objesio ga sebi na leđa te se s njime spustio 
dolje. 

Kad je Frančeska to saznala, po prvi je put pro- 
govorila s Ranierom o onom što je muči, te ga je 
zamolila neka ne kuša na takav način ponizivati rod 
kojemu ona pripada. Raniero, koji je očekivao da će 
ga ona pohvaliti zbog njegova junaštva, veoma se 
razljuti. On reče da već dugo opaža da se ona ne 
raduje njegovim uspjesima nego da misli tek na svoj 
vlastiti rod. — Ja mislim na nešto drugo — reče 
Frančeska, — a to je moja ljubav. Ja ne znam kako 
će biti s njome, ako tako nastaviš. 

Otad su se oni često rječkali, jer se pokazalo da 
Raniero gotovo uvijek čini upravo ono što je Fran- 
česka najteže mogla podnositi. 

U Ranierovoj radionici bijaše jedan kalfa koji je 
bio malen i hrom. Taj je momak ljubio FranČesku 
prije nego što se ona udala, te je također i iza njene 
udaje nastavio da je ljubi. Ranieru, koji je za to 
znao, svidjelo se da ga time draži, a osobito kad su 
sjedili za stolom. Napokon je došlo tako daleko da 
se taj čovjek, koji nije mogao podnijeti da mu se u 
prisutstvu Frančeskinu izrugiva, jedamput oborio na 

Raniera te se s njime htio boriti. Ali se Raniero gro- 
hotom nasmije te ga gume na stranu. Tada taj jadnik 
nije više htio živjeti, nego pođe te se objesi. 

Kad se to dogodilo, bili su Raniero i Frančeska 
otprilike godinu dana vjenčani. Frančeski se još 
uvijek činilo da gleda svoju ljubav pred sobom kao 
sjajan komad tkanine, ali sa svib strana bijahu ot- 
kinuti veliki komadi tako da je bio jedva polovicu 
tako velik kao u početku. 

Ona se veoma prestraši, kad je to vidjela, te po- 
misli: — Ako još godinu dana ostanem kod Raniera, 
on će razoriti moju ljubav. Biću upravo tako siro- 
mašna kaošto sam dosad bila bogata. 

Tada odluči da će ostaviti Ranierovu kuću te poći 
k svojemu ocu i kod njega živjeti, zato da ne svane 
jedamput dan u koji će Raniera isto tako mrziti kao 
što ga sad ljubi- 

Jakopo degli Uberti sjedio je za svojim stanom* 
a oko njega radili su svi njegovi pomoćnici, kad li 
je opazi kako dolazi. On reče da se sad zbilo ono 
što je već dugo očekivao, te joj nazva dobrodošlicu. 

• Vj da ^ uđi CH * n ? a k P re kinu posao, te im zapo- 
vjedi da se naoružaju i zatvore kuću. 

Tada se Jakopo otputi k Ranieru. Zatekao ga je 
u njegovoj radionici. — Moja se kći danas vratila 
k meni te me zamolila da smije i opet živjeti pod 
mojim krovom — reče on svome zetu. — A sad oče- 
kujem da je nećeš siliti da se vrati natrag k tebi, 
prema obećanju koje si mi zadao. 

Činilo se da Raniero to ne shvaća ozbiljno, nego 
je sasvim ravnodušno odgovorio: — I da nisam zadao 
obećanje, ne bih zahtijevao da dobijem natrag ženu 
koja neće da mi pripada. 

On je znao kako ga Frančeska jako voli te reče 
sam sebi: — Prije nego nastupi večer, biće ona i 
opet kod mene. 

Ali ona nije dolazila^ ni ovog, a ni slijedećeg dana. 

1 rećeg je dana Raniero izašao te je progonio ne- 
koliko razbojnika, koji su već dugo vremena uzne- 

mirivali firentinske trgovce. Uspjelo mu je da ih 
svlada, te ih kao zarobljenike dopremi u Firencu. 

Nekoliko je dana bio miran, sve dok je mogao biti 
siguran da je njegovo junaštvo poznato u cijelom 
gradu. Ali se nije dogodilo kako je on očekivao, te 
ni to nije dovelo Frančesku natrag k njemu. 

Raniero bi sad bio najradije da je po zakonu i 
pravu prisili da se vrati k njemu, ali on je držao da 
to radi svoga obećanja ne može učiniti. Činilo mu 
se nemogućim da živi u istom gradu sa ženom koja 
ga je ostavila, i on otputuje iz Firence. 

On postane najprije plaćenik, a doskora postane 
zapovjednikom jedne slobodne čete. Bijaše nepre- 
stano u ratu te je služio mnoge gospodare. 

Zadobio je kao ratnik mnogo časti, kaošto je to 
uvijek očekivao. Car ga je učinio vitezom, te su ga 
stali brojiti među moćne ljude. 

Prije nego što je ostavio Firencu položio je pred 
jednom svetom Bogorodičinom slikom u stolnoj crkvi 
zavjet, da će Presvetoj Djevici pokloniti ono naj- 
ljepše i najotmenije što u svakom boju zaplijeni. 
Pred tom su se slikom viđali uvijek skupocjeni da- 
rovi koje je darovao Raniero. 

Raniero je dakle znao da se za sva njegova juna- 
štva zna u njegovu rodnom gradu. On se je veoma 
čudio što Frančeska degli Uberti ne dolazi natrag 
k njemu, iako zna za sve njegove uspjehe. 

U to se doba propovijedalo za jednu krstašku 
vojnu za oslobođenje Svetoga groba, a Raniero uzme 
krst i pođe na Istok. Jer je jednom očekivao da će 
tamo zadobiti dvorove i zemlje da nad njima vlada 
te je mislio da će onda moći vršiti takova junaštva, 
da ga njegova žena i opet zavoli te se k njemu vrati. 

H. 

U noći iza onoga dana kad je bio osvojen Jeru- 
salim, vladalo je u logoru križara pred gradom ve- 
liko veselje. Gotovo u svakom čadoru obdržavale 
su se gozbe, a smijeh i buka čula se daleko una- 
okolo. 

Raniero di Ranieri sjedio je s nekoliko bojnih 
drugova kod vina, a kod njega je vladala veća ras- 
puštenost nego igdje drugdje. Sluge bijahu jedva 
napunile čaše, kad li su one bile već opet prazne. 
Ali Raniero je i imao najviše uzroka da slavi veliku 
svečanost, jer je on toga dana zadobio veću čast 
nego ikad prije. Onoga jutra kad se jurišalo na grad, 
bio je uz Gotfrida Bouillonskog prvi koji se popeo 
na zidine, a navečer bio je za tu svoju hrabrost pred 
cijelom vojskom odlikovan. 

Kad se svršilo pljačkanje i ubijanje te su križari 
u pokajničkim plaštevima s nezapaljenim svijećama 
u ruci ulazili u crkvu Svetoga groba, bilo mu je 
naime od Gotfrida javljeno da će on biti prvi koji 
će smjeti zapaliti svijeću na svetom plamenu koji 
gori pred Kristovim grobom. Ranieru se činilo da mu 
Gotfrid time želi pokazati da ga drži najhrabrijim u 
cijeloj vojsci. I on se vrlo radovao načinu kako biva 
nagrađen za svoja junaštva. 

Kad se je spuštala noć, te su Raniero i njegovi 
gosti bili vrlo dobre volje, dođe jedan luđak i neko- 
liko glazbenika, koji su obilazili posvuda po taboru 
i sve razveseljivali svojim dosjetkama, u Ranierov 
tabor, a luđak zamoli za dopuštenje da smije ispri- 
povjediti jednu zgodnu pustolovinu. 

Raniero je znao da je taj luđak na glasu zbog ve- 
like veselosti te obeća da će slušati njegovu pripo- 
vijest. 

— Dogodilo se jedamput — govorio je luđak, — 
da su Spasitelj i sveti Petar čitav jedan dan sjedili 
na najvišem tornju rajske kule te gledali dolje na 
zemlju. Oni su imali toliko toga gledati, da su 
jedva imali vremena da međusobno progovore riječ. 
Naš Gospod je cijelo vrijeme bio miran, ali sveti bi 
Petar sad od veselja zapljeskao u ruke, a sad 
opet odvratio glavu s gnušanjem. Sad bi se smje- 
škao i klicao, a sad opet plakao i jaukao. Napokon, 
kad se dan svršavao, te se sumrak stao spuštati na 
raj, obrati se Spasitelj k svetome Petru i reče mu, 


da sad mora sigurno biti veseo i zadovoljan. — A 
čime bih imao biti zadovoljan? — upita sveti Petar 
uzrujanim glasom. — Da — reče naš Gospod do- 
broćudno, — držao sam da ćeš s onim što si danas 
vidio biti zadovoljan. — Ali sveti Petar nije se dao 
smiriti. — Istina je — reče on, — da sam se već 
mnogu godinicu tužio na to da se Jerusalim nalazi 
u vlasti nevjernika, ali iza svega što se danas do- 
godilo, mislim da bi bilo moglo ostati isto tako kao- 
što je bilo/ 

Raniero je sad shvatio da je luđak govorio o onom 
što se tokom toga dana dogodilo. On i ostali vite- 
zovi počeli su sada slušati s većim zanimanjem nego 
u početku. 

— Kad je sveti Petar to rekao — nastavi luđak 
bacivši lukav pogled na vitezove, — nagne se nad 
krunište tornja te pokaže dolje na zemlju. On po- 
kaže našem Gospodu Bogu jedan grad koji se je 
dizao na jednoj velikoj osamljenoj klisuri što se uz- 
dizala iz jedne brdske doline. — Vidiš li ove rpe 
mrtvaca? — reče on — i vidiš li krv koja teče po 
ulicama, i vidiš li gole nevoljne sužnjeve koji jauču 
u noćnoj zimi, i vidiš li zadimljena garišta? Činilo 
6e da mu Gospod neće ništa odgovoriti, a sveti Pe- 
tar nastavi svoje jadikovke. On reče da se je do- 
duše često ljutio na taj grad, ali takovo zlo mu ipak 
nije želio, da u njem jednom izgleda tako. Tada na- 
pokon odgovori Gospod i pokuša da mu se usprotivi: 
,Ti ne možeš poreći da su kršćanski vitezovi s naj- 
većom neustrašivošću položili na kocku svoj život*, 
reče on. 

Tu prekinu luđaka poklici odobravanja, ali on se 
požuri te nastavi: 

— Ne, nemojte me smetati — molio je on. — Sad 
više ne znam gdje sam stao. Da, doista, upravo sam 
htio reći, da si je sveti Petar obrisao nekoliko suza 
koje su mu bile navrle na oči te mu priječile da vidi. 
.Nikad ne bih vjerovao, da će oni biti takove 
divlje zvijeri’, reče on. ,Ta oni su čitav dan pljač- 

kali i ubijali. Ja nikako ne razumijem da si se ti 
mogao dati pribiti na križ, da si stekneš takove sljed- 
benike/ 

Vitezovi su dobro prihvatili šalu. Oni su se počeli 
glasno i veselo smijati. — Što, luđače, zar se sveti 
Petar doista ljuti na nas? — usklikne jedan od njih. 

Budi sad miran i daj da čujemo je li nas naš 
Gospod uzeo u zaštitu! — upadne mu u riječ drugi. 

Gospod je ispočetka šutio — reče luđak. 

On je još od starine znao: kad se sveti Petar 
onako pravo razbjesni, onda je uzaludan posao opi- 
rati mu se. On se i dalje uzrujavao i govorio, neka 
se Gospod Bog ne zauzima za njih, da su se napokon 
ipak sjetili u kakav su grad došli, te su bosonogi u 
pokajničkim haljinama pošli u crkvu. Ta pobožnost 
nije ni tako dugo trajala da bi se isplatilo o tom 
govoriti. A onda se još jednom nagne preko ograde 
te pokaže dolje na Jerusalim. On pokaže na tabor 
kršćana pred gradom. , Vidiš li kako tvoji vitezovi 
slave svoju pobjedu?’ upita on. I naš je Gospod vi- 
dio da se posvuda po taboru održaju pijanke. Vite- 
zovi i sluge sjede i gledaju sirijske plesačice. Pune 
čaše kruže oko stola, kockaju se za ratni plijen, i . . . 

— Slušaju luđake koji pripovijedaju glupe pripo- 
vijesti — upadne mu u riječ Raniero. — Nije li i to 
bio velik grijeh? 

Luđak se nasmije i namigne Ranieru kao da želi 
reći: No, čekaj samo, ja ću ti to već naplatiti. 

■ Ne, ne prekidajte me — umoli ih on ponovno, 
— siromašni luđak tako lako zaboravlja što je htio 
reći. Da, evo, sveti Petar upita Gospođa Boga vrlo 
oštrim glasom, misli li možda da mu taj narod čini 
veliku čast. Nato je naš Gospod morao svakako 
odgovoriti, da to ne misli. ,Oni bijahu razbojnici i 
ubojice prije nego što su otišli od svojih domova’, 
reče sveti Petar, ,a razbojnici i ubojice su još i da- 
nas. Bio bi mogao dati isto tako da se taj pothvat 
uopće ne dogodi. Kod toga se ne može zbiti ništa 
dobro/ 

— No, no, luđače! — reče Raniero strogim 
glasom. 

Ali se činilo da luđak polaže u to neku čast da 
kuša kako daleko može poći, a da nitko ne skoči te 
ga izbaci napolje, pa zato neustrašivo nastavi 

— Gospod nagne samo glavu, kao netko koji pri- 
znaje da je pravedno kažnjen. Ali gotovo u isti čas 
nagne se naglo naprijed te stane s još većom pozor- 
nošću nego prije gledati dolje. Tada i sveti Petar po- 
gleda također dolje. — Što ti to gledaš? — upita on. 

Luđak je sve to pripovijedao s vrlo živahnom 
igrom lica. Svi vitezovi vidjeli su pred sobom Spasi- 
telja i svetoga Petra, te su bili radoznali što je to 
Gospod mogao ugledati. 

— Gospod odgovori, da nije ništa osobito — reče 
luđak, — ali nikako nije prestajao da gleda dolje. 
Sveti Petar pogleda u smjeru pogleda Gospoda, ali 
nije mogao naći ništa drugo nego da Bog sjedi i gle- 
da u jedan veliki čador pred kojim je bilo nataknuto 
nekoliko saracenskih glava na dugačka koplja, i 
gdje je mnoštvo prekrasnih sagova, zlatnoga posuđa 
i skupocjena oružja, koje je bilo zaplijenjeno u 
svetom gradu ležalo na rpi. U tom čadoru bilo 
je upravo tako kao i svagdje drugdje u taboru. 
Sjedila je tu četa vitezova i praznila čaše. Je- 
dina razlika je bila možda ta, da se tu još više 
bučilo i pijančevalo nego na bilo kojem drugom 
mjestu. Sveti Petar nije mogao razumjeti zašto je 
Gospod, kad je tamo gledao, bio tako raspoložen, 
da mu je veselje sijevalo iz očiju. Jedva je mogao 
vjerovati, da je toliko strogih i strašnih lica, koliko 
ih je tamo vidio, ikada gledao sakupljeno kod pro- 
strta stola. A gazda te svečanosti, koji je sjedio na 
čelu, bijaše najgrozniji od sviju. Bijaše to čovjek sa 
otprilike trideset i pet godina, strašno velik, surova 
izgleda, crvena lica, što je bilo išarano brazgotinama 
i ožiljcima, tvrdih šaka i jaka, gromorna glasa. 

Tu luđak zastane jedan čas kao da se boji nasta- 
viti, ali Raniero i ostali veselili su se što čuju govo- 

drskosti*” Samima ’ te SU se samo smi i aIi njegovoj 

. “ J* si drzovit momak — reče Raniero. — Ajde 
da vidimo kako će sve to svršiti. 

Napokon — nastavi luđak, — reče Gospod Bog 
nekoliko riječi, iz kojih sveti Petar razabere što je 
zapravo uzrok njegovoj radosti. On upita svetoga 

e ra, vidi li krivo ili ima doista jedan od vitezova 
pokraj sebe upaljeno svijetlo. 

Raniero se kod tih riječi trgne. Tek sada razljuti 
se na luđaka te ispruži ruku za jednom teškom ča- 
šom, da mu je baci u glavu. Ali se ipak svlada, da 
čuje hoće li momak govoriti njemu na čast ili na 
sramotu. 

~ Sveti Petar vidio je sada — pripovijedao je lu- 
oak, — da je čador doduše rasvijetljen bakljama, ali 
da jedan od vitezova ima doista kraj sebe postavljenu 
zapaljenu svijeću. Bijaše to debela velika svijeća, 
jedna od onakovih, koje su bile određene da gore 
čitav jedan dan i čitavu noć. Vitez, koji nije imao 
svijećnjaka u koji bi je mogao utaknuti, nagomilao je 
oko nje veliku rpu kamenja, da svijeća može stajati. 

Društvo oko stola prasne kod tih riječi u glasan 
smijeh. Svi su pokazivali na jednu svijeću koja je 
stajala na stolu pokraj Raniera te izgledala upravo 
onako, kako ju je luđak opisao. Ali Ranieru udari 
krv u glavu, jer je to bila svijeća, koju je prije neko- 
liko sati bio smio zapaliti na Svetom grobu. On nije 
mogao podnijeti da je ugasi. 

— Kad je sveti Petar vidio svijeću — reče luđak 
— postane mu svakako jasno, za što se je Gospod 
Bog toliko poveselio, ali u isti čas nije mogao pro- 
pustiti, a da ga malo ne požali, ,Tako', reče on ,to je 
onaj vitez, koji je jutros iza gospodina Gotfriđa 
Douillonskog skočio na zidove te je navečer smio 
prije sviju drugih upaliti svoje svijetlo na Svetom 
grobu, ,Tako je', reče Gospod Bog, ,i kako vidiš, 
on jos uvijek ima svoju svijeću zapaljenu/ 

Luđak stane sada govoriti vrlo brzo, te je od časa 
do časa bacao po koji prikriveni pogled na Raniera. 
— Sveti Petar nije još uvijek mogao popustiti u tom, 
da Gospoda Boga malo ne sažaljeva. ,Ne shvaćaš li 
ti, zašto njemu to svijetlo gori?’ reče on. ,Ti za- 
cijelo misliš, da on misli na tvoju muku i tvoju smrt, 
kad u nju gleda; ali on ne misli ni na što drugo nego 
na slavu, koju je stekao kad ga je vojska priznala 
najhrabrijim iza Gotfriđa Bouillonskoga/ 

Kod tih riječi nasmiju se svi gosti Ranierovi, a Ra- 
niero sam bio je ljutit, ali se i on svladao te se tako- 
đer nasmijao. On je znao, da bi svima bilo smiješno, 
kad ne bi bio mogao podnijeti malo šale, 

— Ali Gospod nije se složio sa svetim Petrom, 
reče luđak. ,Ne vidiš li kako se brižno stara oko 
svijetla’, upita on. ,On drži ruku pred plamenom 
čim netko odgme ulaz na čadoru, bojeći se, da bi je 
propuh mogao utrnuti, a osim toga ima mnogo posla 
i time, da tjera noćne leptire, koji lete unaokolo te 
prijete, da će ugasiti/ 

Svi su se sve više od srca smijali, jer je ono što je 
luđak govorio bila živa istina. Ranieru je postajalo 
sve teže, da se svladava. Bijaše mu kao da ne može 
podnijeti, da netko sa svetim plamenom tjera šalu. 

— Ali sveti Petar ipak još nije imao povjerenja — 
nastavi luđak, — On upita našeg Gospoda, poznaje 
li toga viteza. ,To nije jedan od onih, koji ide 
često k misi i mnogo troši klecalo' reče on, ali Go- 
spod Bog nije se dao odvratiti od svoga mišljenja, — 
Sveti Petre, sveti Petre, reče on svečano, upamti 
da će ovaj vitez ovdje odsad postati pobožniji nego 
Gotfrid. Otkud struji blagost i pobožnost, ako ne 
iz mog groba; ti ćeš vidjeti, da će Raniero di Ra- 
nieri pritjecati u pomoć udovicama i nevoljnim suž- 
njima. Ti ćeš vidjeti, kako će bolesnike i žalosne 
uzeti pod svoju zaštitu tako, kako sada zaštićuje 
sveti plamen/ 

Na to zaori strašan smijeh. To se svima koji 
su poznavali Ranierovu volju i život činilo vrlo ša- 

ljmm. Ah njemu samomu bijahu šala i smijeh sasvim 

i k ° C1 te , je , htio luđaka »zbiti. Kod 
tako J ak ?. ° sto1 - ko )‘i nije bio ništa drugo 
TS\Z P °. stavl,ena stalke, tako da se stol 
L & 1 Ti 6 *!? Pal °- ? ad se Pokazalo, koliko 
S ^ a o J?, toga ' đa svijetlo zadrži goruće. 
On utiša svoju srdžbu, te podigne svijetlo da uzdrži 
plamen prije nego što se oborio na luđaka. Ali kad 
£r° sa s vi J?«°ni gotov, bijaše luđaka nestalo iz 
čadora a Raniero uvidi da ne bi bilo vrijedno pro- 
goniti ga u noćnom mraku. — J a ću ga sigurno već 
jedamput naći — reče on te opet sjedne. * 

Gosti oko stola međutim su se do sita nasmijali, 
a jedan od njih htio ,e nastaviti šalu te se obrati 
Kameru. — Ali jedno je sigurno, Raniero, a to je to, 
da ti ova, puta ne možeš Madoni u Firenci posla« 
najvrednije sto si osvojio u boju — reče on. 

aniero ga upita zašto drži, da ovaj puta neće 
ostati vjeran svome starom običaju. 

Ni iz kojega drugog uzroka — reče vitez, — 
nego za to, jer je najvrednije što si osvojio ovaj 
plamen, koji si pred licem čitave vojske smio zapa- 
ht 1 u crkvi nad svetim grobom; a zacijelo ti neće biti 
moguće da njega pošalješ u Firencu? 

I opet su se drugi vitezovi nasmijali, ali Raniero 
bijaše sada takove volje, da bi se bio pothvatio i 
najnemogućijega, samo da učini kraj smijehu. On 
stvon brzo odluku, prizove k sebi jednoga starog 
štitonošu te mu reče: — Spremi se na dug put, Gio- 
vanm Sutra treba da s ovim svetim plamenom ot- 
putuješ u Firencu. 

Ali štitonoša odmah odbije, da izvrši taj nalog. — - 

°xj e nešto > za št ° «e mogu preuzeti odgovornost, 
reče on. — Kako bi bilo moguće odjahati u Firencu 
s jednim plamenom; ta on bi ugasnuo još prije nego 
sto ostavim tabor. s 

Raniero pitao je sada jednoga od svojih ljudi za 
drugim, ali je od svih dobivao isti odgovor. Činila 
se da oni ne shvaćaju ozbiljno njegov nalog. 

Dakako da su se strani vitezovi, koji su bili nje- 
govi gosti, smijali sve glasnije i veselije, što se jasnije 
pokazivalo, da nijedan od momaka Ranierovih neće 
izvršiti nalog. Raniero je zapadao u sve veće uzbu- 
đenje, a napokon izgubi ustrpljivost te klikne: — - 
Ali taj će plamen ipak bi« donesen u Firencu, i bu- 
dući da nitko drugi neće s njime odjahati, učiniću 
to sam. 

— Razmisli dobro prije nego što tako obećaš — 
— reče jedan vitez. — Ti se time odmičeš od jedne 
kneževine. 

— Ja vam prisižem, da ću taj plamen donijeti u 
Firencu — usklikne Raniero. — Ja ju učiniti ono, što 
nitko drugi nije htio prihvatiti. 

Stari štitonoša se branio: — Ali gospodaru, za 
tebe je to sasvim druga stvar, ti možeš sa sobom 
povesti veliku pratnju, a mene si htio poslati 
samoga. 

Ali Raniero bijaše sav izvan sebe, te nije promi- 
šljao, što govori. — I ja ću također putovati sam — 
reće on. 

I time je Raniero postignuo svoj cilj. Svi u čadoru 
prestali su se smijati, sjedili su prestrašeno i buljili 
u njega. 

— Zašto se više ne smijete? — upita Raniero. — 
Za hrabra čovjeka ne vrijedi taj pothvat više od 
djetinje igre. 

III. 

Slijedećeg jutra u osvit dana uzjahao je Raniero 
svoga konja. Imao je na sebi potpunu opremu, ali 
je preko nje prebacio grubi hodočasnički plašt, da 
mu se željezno odijelo ne ugrije previše od sunčanih 
zraka. Bio je oboružan mačem i buzdovanom, a 
jahao je na dobru konju. U ruci držao je upaljenu 
svijeću, a na sedlo je pričvrstio dva velika svežnja 
dugačkih voštanica, da mu plamen bez hrane ne po- 
gine. Raniero jahao je polagano kroz prepunu ulicu, i 
dok je onuda jahao, bilo je sve dobro. Bijaše još rano, 

da se magla, koja se podigla iz dubokih dolina oko 
Jerusalima, još nije bila razpršala, pa je Raniero 
jahao kroz bijelu noć. Čitav je tabor spavao, a Ra- 
niero je lako prošao pokraj straža. Nijedan od stra- 
žara nije ga zazvao, jer ga kroz gustu maglu nisu 
mogli vidjeti. Debela prašina nije dala da se čuju 
koraci konja. 

Raniero izašao je doskora iz dohvata tabora, te je 
udario cestom, koja vodi u Jopu. Sad mu je put bio 
bolji, ali je poradi plamena jahao još uvijek polagano. 
U gustoj magli gorio je plamen slabo, crvenkastim 
drhtavim sjajem, i neprestano su dolazili veliki kukci, 
koji su lepetavim udaranjem krila srtali upravo u 
svijetlo. Raniero imao je time dosta posla, ali on 
bijaše dobre volje, te je još uvijek mislio, da zadatak 
koji si je postavio nije ni toliko težak, da ga ne bi 
moglo savladati dijete. 

Ali se konj od polagana hoda umorio pa je na- 
stavio trčati kasom. Tada je plamen počeo podrhta- 
vati od zračne struje. Ništa nije koristilo da ga je 
Raniero kušao zaštititi rukom ili plaštem. Vidio je 
da ne manjka mnogo te bi se ugasio. 

No on nije nikako imao volje da tako brzo odu- 
stane od svog pohvata. Ustavi konja te je neko 
vrijeme sjedio na njemu mirno i razmišljao. Napokon 
skoči s konja te pokuša da na nj naopačke uzjaše, 
tako te bi plamen svojim tijelom štitio od vjetra i 
promaje. Tako mu uspije da ga zadrži zapaljena, ali 
je sad opazio da će putovanje biti tegobnije nego 
što je on ispočetka mislio. 

Kad je ostavio iza sebe brda što okružuju Jeru- 
salim,^ nestane magle. Sad je jahao kroz najveću 
pustoš. Ne bijaše tu ni ljudi, ni kuća, ni zelena 
drveća, ni biljki, nego tek golih brda. 

Tu napadnu Raniera razbojnici. Bijaše to raspu- 
štena rulja što je slijedila bez dopuštenja vojsku, i 
živjela od krade i grabeža. Oni su ležali u zasjedi 
iza jednoga brežuljka, a Raniero, koji je natraške 

jahao, ugledao ih je tek onda kad su ga već bili 
opkolili i na nj trgnuli svoje mačeve. 

Bilo je tu nekih dvanaest ljudi, izgledali su veoma 
bijedno i jahali su na jadnim konjima. 

Raniero je odmah uvidio da mu neće biti teško 
da si prokrči put kroz tu rulju te odjaše odavde. Ali 
je shvaćao da se to ne može učiniti, a da ne odbaci 
od sebe svijeću. A on iza onih oholih riječi što ih 
je noćas bio izrekao nije htio tako lako odustati 
od svoje namjere. 

On zato nije vidio nikakova drugog izlaza, nego 
da se sporazumije s razbojnicima. Reče da će 
njima zacijelo biti teško svladati njega koji je dobro 
oboružan i jaše na dobrom konju, samo ako se stane 
braniti. Ali budući da je zavjetom vezan, neće im 
se opirati nego da oni mogu bez borbe uzeti sve što 
žele, samo ako obećaju da mu neće ugasiti svijetlo. 

Razbojnici računali su na oštru borbu. Ranierov 
ih je predlog veoma obradovao, te se oni odmah 
spreme da ga opljačkaju. Oduzmu mu opremu i 
konja, oružje i novce. Jedino što su mu ostavili bi- 
jaše velik plašt i ona dva svežnja svijeća. I oni su 
održali pošteno svoje obećanje da mu neće ugasiti 
planem. 

Jedan od njih bijaše se uspeo na Ranierova konja. 
Kad je opazio kako je konj dobar, činilo se da mu 
se je vitez sažalio. On mu doviknu: — Gledaj, ni mi 
nećemo biti previše okrutni prema čovjeku kršća- 
ninu. Evo tebi moj stari konj, da na njem jašeš. 

Bijaše to bijedno kljuse koje se pomicalo ukočeno 
i tvrdo kao da je iz drveta. 

Kad je razbojnika napokon nestalo, te je Raniero 
odlučio da se uspne na tu jadnu kljusinu, reče samom 
sebi: — Mene je jamačno ovaj sveti plamen začarao. 
Poradi njega jašem sada svojim putem kao kakav 
ludi prosjak. 

On je uviđao da bi bilo najpametnije da se vrati, 
jer se pothvat doista nije dao izvesti. Ali je njega 

spopala tako jaka želja da ga izvrši da nije mogao 
odoljeti čežnji, da ne ustraje. 

On je dakle pošao dalje. Još je uvijek gledao oko 
sebe one iste gole, svijetložute visine. Iza nekog 
vremena projaše pokraj jednoga mladog pastira koji 
je pasao četiri ovce. Kad je Raniero vidio kako te 
životinje pasu po pustom tlu, upita sam sebe, jedu 
li one zemlju. 

Taj je pastir zacijelo prjje imao veliko stado koje su 
mu križari bili oteli. Kad je sad vidio gdje jaše prema 
njemu jedan osamljeni kršćanin, htio je da mu učini 
sve zlo što je samo mogao. On se obori na nj te udari 
štapom ravno po njegovu plamenu. Raniera je sveti 
plamen tako privlačio da se nije mogao obraniti ni 
od pastira. On samo privuče k sebi svijetlo, da ga 
zaštiti. Pastir još nekoliko puta udari po njemu, ali 
tada ostane zapanjen stajati te prestane udarati* 

On opazi kako se zapalio Ranierov plašt, ali Ra- 
niero nije činio ništa da uguši vatru, dogod je nje- 
gova svijeća bila u pogibli. Na pastiru se vidjelo da 
se stidi. On je dugo išao za Ranierom, a na jednom 
mjestu gdje je vodio vrlo uzak put između dva po- 
nora, pristupi k njemu te mu povede konja. I 

Raniero se nasmiješi i pomisli da ga pastir zacijelo ? 

drže svetim čovjekom, koji vrši pokoru. 

Predveče počeli su Ranieru dolaziti ususret ljudi. 

Vijest se naime o padu Jerusalima već kroz noć 
proširila uz obalu, pa se mnoštvo ljudi odmah spre- 
milo da ode tamo. Bijahu to hodočasnici koji su već 
mnogo godina čekali da uđu u Jerusalim, bijahu tu i 
čete poslane iza vojske, a pred svim tim bijahu 
trgovci koji su hitjeli tamo s kolima punim živeža. 

Kad su te skupine sastale Raniera koji je jahao 
natraške s upaljenom svijećom u ruci klicali su: — 

Luđak! Luđak! 

Većina njih bili su Talijani, te je Raniero čuo kako 
na njegovom rođenom jeziku viču: pazzo, pazzo! što 
znači: luđak, luđak! 

Raniero koji se je čitav dan znao tako dobro svla- 
davati, razdraži se veoma na te povike koji su se 
neprestano ponavljali. Najednom skoči s konja te 
počne sa svoje obadvije šake tući one koji su vikali 
Kad su ljudi opazili, kako su teški ti udarci koji 
padaju, započnu svi bježati te se on doskora našao 
sam na putu. 

Sad se Raniero opet sabere. — Doista, imali su 
pravo kad su me nazvali luđakom — reče on ogle- 
davajući se za svijetlom, jer nije znao što je s njime 
učinio. Napokon vidi da se s puta otkotrljalo u jedan 
jarak. Plamen bijaše se ugasio, ali on opazi kako tinja 
vatra na jednom suhom busenu trave tik uz svijeću, 
te shvati da ga sreća nije ostavila, jer je svijeća 
zacijelo upalila travu prije nego što se ugasila. 

— To bi bio lako postao žalostan svršetak velikih 
muka — pomisli on dok je pripaljivao svijeću, te se 
opet uzdigne na sedlo. Osjećao se veoma potište- 
nim. Sad mu se već nije činilo tako vjerojatnim, da 
će njegovo putovanje uspjeti. 

Predvečer stigne Raniero u Ramle te odjaše tamo 
k jednoj kući gdje su se običavale svraćati preko 
noći karavane. Bijaše to veliko natkrito dvorište. 
Naokolo bijahu mali obori, kamo su putnici mogli 
sklanjati svoje konje. Nije tu bilo soba, nego su ljudi 
spavali pokraj životinja. 

Bilo je tu već veliko mnoštvo ljudi, ali gazda ipak 
nađe mjesta za Raniera i njegova konja. On također 
dade konju i jahaču hrane. 

Kad Raniero opazi kako dobro s njime postupaju, 
pomisli: Ja gotovo počinjem vjerovati da su mi raz- 
bojnici iskazali uslugu kad su mi oteli opremu i 
konja. Zacijelo ću sa svojim teretom proći lakše 
kroz zemlju, ako me budu držali luđakom. 

Kad je Raniero odveo konja u obor, sjedne na rpu 
slame te zadrži svijeću u rukama. Njegova je na- 
mjera bila da ne spava nego da probdije cijelu noć. 

Ali čim je Raniero sjeo, kad li je već i zadrijemao. 

Bio je strašno umoran, te se u snu ispružio koliko- 
god je bio dug, pa je prospavao sve do jutra. 

Kad se probudio, nije vidio ni plamena ni svijeće. 
Tražio je po slami, ali je nije nalazio nigdje. 

Netko ju je sigurno uzeo i utrnuo — reče on. I on 
pokuša da misli kako se raduje što se je sve svršilo, 
te ne mora dalje izvršivati nemogući pothvat. 

Ali dok je tako mislio, osjećao je ujedno i neku 
unutarnju prazninu i žalost. Bijaše mu kao da nikad 
nije jače želio da mu pothvat uspije nego upravo 
sada. 

On izvede konja iz obora, očeše ga, te postavi 
na nj sedlo. 

Kad je bio gotov, dođe gazda kojemu je to skloni- 
ji pripadalo, s upaljenom svijećom prema njemu. 
On mu reče franačkim jezikom: Morao sam ti jučer 
kad si zaspao uzeti tvoje svijetlo, ali evo ti ga opet 
natrag. 

Raniero nije dao da on što opazi, nego reče sasvim 
mirno: — Bilo je vrlo razborito od tebe što si ga 
utrnuo. 

Ja ^ ga nisam utrnuo — reče čovjek. — Vidio 
sam da je bilo upaljeno kad si došao, te sam mislio 
~ J® važno za te da ono i nadalje gori. Kad vidiš 
koliko se smanjilo, razumjećeš da je gorjelo cijelu 
noć. 

Raniero je sjao od veselja. On veoma pohvali 
gazdu te najbolje volje odjaše dalje. 


Kad je Raniero otputovao iz Jerusalima, htio je 
poći morskim putem od Jope do Italije. Ali je on 
svoj naum promijenio kad su mu razbojnici oteli 
novce, te je odlučio putovati kopnom. 

Bio je to dugačak put. On pođe od Jope na sjever 
uz sirijsku obalu. Tada je put kretao prema zapadu, 
uzduž Maloazijskog poluotoka, onda opet na sjever 
sve gore do Carigrada. A otud imao je još dobrani 
komad puta do Firence. 

Za cijelo to vrijeme živio je Raniero od pobožne 
milostinje. Najčešće su hodočasnici koji su sada u 
velikim rpama polazili u Jerusalim dijelili s njime 
svoj hljeb. 

Premda je Raniero gotovo uvijek jahao, nijesu mu 
dani bili ni dugočasni ni jednolični. On je cijelo vri- 
jeme morao čuvati sveti plamen, te poradi njega nije 
mogao nikada biti miran. Trebao je samo da dođe 
kakav vjetar, tek jedna kap kiše, i njega bi bilo 
nestalo. 

Dok je Raniero jahao samotnim putevima i mislio 
samo na to, da plamen uzdrži na životu, došlo mu je 
na pamet, da je već jednom prije nešto slično doži- 
vio, On je već jedanput prije vidio, kako jedan čo- 
vjek bdije nad nečim, što je upravo tako osjetljivo 
kao plamen. 

To mu se ispočetka tek nejasno javljalo, tako da 
nije pravo znao, je li to bilo nešto o čem je tek 
sanjao. 

Ali dok je osamljen putovao kroz zemlju, dođe mu 
na pamet misao, da je nešto takovo slično sam do- 
živio. 

— Čini mi se, da za čitavoga svog života nisam 
ni o čem drugom slušao — reče on. 

Jedne večeri ujaše Raniero u neki grad. Mračilo 
se, a žene su stajale na vratima i izgledale svoje 
muževe. Tada je ugledao Raniero jednu, koja je bila 
visoka i vitka i imala ozbiljne oči. Ona ga je sjećala 
na Frančesku degli Uberti. 

U isti čas Ranieru je bilo jasno o čemu je razmi- 
šljao. On je mislio, da je za Frančesku njezina lju- 
bav bila zacijelo kao neki plamen, koji je htjela 
uzdržati zapaljen i za koji se neprestano bojala, da 
će ga Raniero ugasiti. On se je čudio tim mislima, 
ali sve više je dolazio do uvjerenja da je upravo 
tako. Po prvi je puta počeo shvaćati, zašto ga je 
Frančeska ostavila, i da je junačkim djelima ne može 
zadobiti natrag. 

Ranierov put se je vrlo otegnuo. Nije bio najmanji 
uzrok tome taj, što ga nije mogao nastavljati, kad 
je vrijeme bilo nepovoljno. Tada bi sjedio u seraju 
za karavane i bdio nad svojim plamenom. Takovi su 
dani bili vrlo mučni. 

Jednoga dana kad je Raniero jašio preko brda 
Libanona, vidio je kako se navlače olujni oblaci. 
On se nalazio visoko gore iznad strašnih gudura i 
ponora, daleko od svih stanova. Napokon opazi na 
vršku jedne klisure jedan saracenski svetački grob. 
Bijaše to mala četverouglasta građevina sa nasvo- 
đenim krovom. Činilo mu se najboljim, da se tamo 
zakloni. 

Čim je Raniero ušao unutra, nastane sniježna vi- 
javica, koja je trajala dva dana. Ujedno nastane ta- 
kova zima, da mu nije manjkalo mnogo, te bi se bio 
smrznuo. 

Raniero je znao, da vani na brdu imade dosta 
granja i suvaraka, te bi lako za nj bilo, da skupi 
goriva za vatru. Ali on je držao plamen, koji je no- 
sio tako svetim, te nije njime htio zapaliti ništa 
drugo nego svijetla na žrtveniku svete Djevice. 

Nevrijeme postajalo je sve žešće. Napokon za- 
čuje on jaku grmljavinu i ugleda bljesak. 

I strijela udari u brdo tik pokraj groba, te zapali 
jedno drvo. I tako je Raniero imao plamen, a da nije 
trebao dirnuti svetu vatru. 


Kad je Raniero prolazio kroz jedan pusti dio go- 
rovite Cilicije, svijetlo mu se naginjalo kraju. Sve- 
žnjevi svijeća, koje je bio donio sa sobom iz Jerusa- 
lima, bili su već davno potrošeni, ali si je on ipak 
znao pomoći, jer je na čitavom putu bilo kršćanskih 
općina, gdje si je mogao isprositi nove svijeće. 

Ali sad se njegova zaliha približavala kraju, a on 
je mislio, da će to biti i kraj njegova puta. 

Kad je svijeća tako daleko dogorjela, da mu je pla- 

men opržio ruku, skoči on s konja, nakupi suvaraka 
i suhe trave i to zapali zadnjim ostatkom plamena. 

Ali na brdu nije se nalazilo mnogo, što bi moglo 
gorjeti, te je vatra morala doskora utmuti. 

Dok je Raniero tako sjedio, te se žalostio, da sveti 
plamen mora poginuti začuje s puta pjevanje, a pro- 
cesija hodočasnika dolazila je putem sa svijećama u 
ruci. Oni bijahu na putu prema jednoj spilji u kojoj 
je živio neki sveti čovjek, a Raniero im se priključi. 
Među njima se nalazila također jedna žena, koja je 
bila stara i vrlo je teško hodala, a Raniero joj po- 
mogne i odvuče gore na brdo. 

Kad mu je zatim zahvalila, dade joj on znak, neka 
mu pokloni svoju svijeću i ona to učini, a i mnogi 
drugi poklone mu svijeće, koje su nosili. 

On utrne svijeće, te pojuri niz brdo i zapali jednu 
od njih na posljednjem žaru vatre, koju je bio upalio 
svetim plamenom. j 

* * * 

Jednom o podne bijaše vrlo vruće, i Raniero je 
legao u grmlje da spava. Spavao je duboko, a svijeća 
stajala je pokraj njega između nekoliko kamena. 

Ali kad je Raniero neko vrijeme spavao, počela je 
padati kiša, i ona je potrajala dosta dugo, a da se 
on nije probudio. Kad se napokon pregnuo iza sna, 
bilo je tlo oko njega mokro, i on se jedva usudio, da 
pogleda prema svijetlu od straha da se nije ugasilo. 

Ali svijetlo gorjelo je tiho i mirno usred kiše, a j 
Raniero je vidio, da to dolazi odatle što dvije male j 
ptičice lete oko plamena i lepršaju. One su se držale 
kljunovima, te su raskrilile krila i tako su sveti 
plamen očuvale pred kišom. 

Raniero skine odmah svoju kukuljicu i objesi je 
iznad svijetla. Tada ispruži ruku za malim ptičicama, 
jer ga je podišla želja da ih pomiluje. I evo nijedna 
od njih nije od njega odletjela, nego ih je mogao 
uhvatiti. 

Raniero se vrlo čudio, da se ptičice njega ništa 


ne boje, ali on je mislio, da je to zato, jer znadu, 
da ne ima nikakovih drugih misli, nego da zaštiti 
ono što treba zaštite, te se zato ne boje. 

* * * 

Raniero jahao je u blizini Nikeje. Tada susretne 
nekoliko istočnjačkih vitezova koji su vodili jednu 
zaštitnu četu u svetu zemlju. U toj se četi nalazio 
i Robert Taillefer, koji bijaše putujući vitez i tru- 
badur. 

Raniero im se približavao u svojoj olinjaloj kabanici 
sa svijećom u ruci, a ratnici počeli su kao obično 
vikati: — Luđak, luđak! — Ali im Robert naloži 
neka šute te progovori jahaču: 

— Jesi li dugo tako putovao? — upita ga on. 

— Dojahao sam ovako iz Jerusalima — odgovori 
Raniero. 

— Nije li ti se svijetlo putem često ugasnulo? 

— Na mojoj svijeći gori još isti plamen kao onda 
kad sam izao iz Jerusalima — reče Raniero. 

Tada mu reče Robert Taillefer: — I ja sam jedan 
od onih što nose jedan plamen te bih htio da i on 
može vječno gorjeti. Ali možda možeš ti, koji svoje 
svijetlo nosiš upaljeno čak od Jerusalima, meni reći 
što da radim da ono ne ugasne. 

Tada odvrati Raniero: — Gospodine, to je težak 
pothvat, iako se čini vrlo neznatnim. Ja vam doista 
ne bih svjetovao da se toga prihvatite. Jer taj mali 
plamen zahtijeva od vas da sasvim prestanete na 
nešto drugo misliti. On vam ne dopušta da imate 
ljubaznicu, ako ste takovim stvarima skloni, a za 
volju toga plamena ne smijete se usuditi ni da sjed- 
nete za veseo stol! Vi ne smijete na pameti imati 
ništa drugo nego upravo taj plamen, i nikakovo drugo 
veselje ne smije ovladati vama. Ali ono, zašto vas 
odgovaram od toga da se uputite na taj put, koji 
sam ja sad pokušao učiniti je to, što nijednog časa 
ne možete biti sigurni. Iz kolikogod ste pogibli spasli 

svoj plamen, ipak ne smijete nijednog časa misliti 
da ste sigurni, nego morate biti spremni na to da 
će vam slijedećeg časa biti ugrabljen. 

Ali Robert Taillefer zabaci oholo glavu i reče: 
— Ono što si ti učinio za svoj plamen, znaću učiniti 
i ja za svoj. 

* * * 


Raniero bijaše došao u Italiju. Jahao je jednoga 
dana samotnim putevima preko brda. Tada dohrli 
za njim jedna žena te ga zamoli za oganj s njegove 
svijeće. — Kod mene je vatra utrnula — reče ona. 
— Moja djeca gladuju. Posudi mi vatre da mogu 
ugrijati svoju peć i ispeći im hljeb. 

Ona ispruži ruku za svijećom, ali joj je Raniero 
izmakne, jer nije htio dopustiti da se išto drugo na 
tom plamenu zapali osim svijeća pod slikom svete 
Djevice. 

Tada mu reče žena: — Daj mi vatre, hodočasniče, 
jer je život moje djece plamen, za koji mi je nalo- 
ženo da ga sačuvam upaljena. — I za volju tih 
riječi dopusti joj Raniero da stijenj svoje svjetiljke 
upali na njegovu plamenu. 

Nekoliko sati iza toga ujaše Raniero u jedno selo. 
Ležalo je visoko gore na brdu, tako da je tamo vla- 
dala oštra studen. Na putu stajao je mlad seljak i 
gledao siromašnog čovjeka koji je dolazio jašući u 
olinjalu kaputu. Brzo skine kratku kabanicu koju je 
nosio i dobaci je jahaču. Ali kabanica padne upravo 
na svijetlo te ugasi plamen. 

Uto se sjeti Raniero žene koja je od njega posu- 
dila vatru. Vrati se natrag k njoj te upali svoju svi- 
jeću i opet na svetoj vatri. 

Kad je htio odjahati dalje, reče joj: — Ti veliš 
da je plamen koji ti moraš čuvati, život tvoje djece. 
Možeš li mi reći kakovo ime nosi ovaj plamen koji 
donosim iz tako daleka? 

— Gdje je taj plamen upaljen? upita žena. 

— Upaljen je na Kristovu grobu. 

